/2012 MČ BA NM 

Protokol o zverení nehnuteľného majetku a s ním súvisiacich práv a záväzkov do správy 

Odovzdávajúci:	Mestská časť Bratislava – Nové Mesto
			Junácka č. 1, 832 91 Bratislava
			zastúpený: Mgr. Rudolf Kusý, starosta 
			IČO: 00 603 317
	DIČ: 2020887385

(ďalej len „odovzdávajúci“)

Preberajúci:			Základná škola s materskou školou
				Sibírska 39, 831 02 Bratislava
				zastúpený: Mgr. Milena Partelová, riaditeľka školy
				IČO: 31 785 221
				DIČ: 2020887022

(ďalej len „preberajúci“ )

Článok I.
Predmetom zverenia je majetok vo výlučnom vlastníctve hlavného mesta SR Bratislavy a s ním súvisiace práva a záväzky, ktorý je zverený do správy mestskej časti Bratislava – Nové Mesto. Jedná sa o nehnuteľnosť registra „C“ KN vedené Správou katastra pre hl. mesto SR Bratislavu na LV č. 2382 pre k. ú. Nové Mesto, pozemku parc. č. 11873 – zastavané plochy a nádvoria o výmere 2256 m2. 

Článok II.
Zverenie predmetného pozemku, tak ako je špecifikovaný v Článku I. tohto Protokolu, schválilo Miestne zastupiteľstvo mestskej časti Bratislavy – Nové Mesto na svojom zasadnutí konanom dňa 13.11.2012 Uznesením č. ......................... na dobu od 15.11.2012 do 30.06.2013.

Článok III.
Predmetný pozemok sa zveruje do správy Základnej školy s materskou školou so sídlom Sibírska 39 v Bratislave za účelom prevádzkovania vysunutého pracoviska Materskej školy Šuňavcova, bezodplatne v súlade so zákonom č. 138/1991 Zb. o majetku obcí v znení neskorších predpisov a v súlade s ustanovením Čl. 82 ods. 7 Štatútu hlavného mesta SR Bratislavy v spojení s Článkom 7 Zásad hospodárenia s majetkom hlavného mesta SR Bratislavy zvereným do správy mestskej časti Bratislava – Nové Mesto a s majetkom vlastným.   

Článok IV.
1.	Účtovná hodnota pozemku parc. č. 11873 je 112 328,22 € (slovom: jednostodvanásťtisíctristodvadsaťosem 22/100 €).

Článok V.
Preberajúci na základe tohto protokolu je povinný vykonávať správu nehnuteľného majetku špecifikovaného v Článku I. tohto Protokolu v súlade so Štatútom hlavného mesta SR Bratislavy, Zásadami hospodárenia s majetkom hlavného mesta SR Bratislavy zvereným do správy mestskej časti Bratislava – Nové Mesto a s majetkom vlastným a platnými právnymi predpismi Slovenskej republiky, predovšetkým zákonom                      č. 138/1991 Zb. o správe majetku obcí v znení neskorších predpisov, tak aby vlastníkovi – hlavnému mestu SR Bratislave nevznikla žiadna škoda.

Článok VI.
1.	K fyzickému odovzdaniu predmetného pozemku nedôjde, nakoľko preberajúcemu je stav predmetného pozemku známy a tento preberá v stave v akom sa v súčasnej dobe nachádza. Odovzdávajúci vyhlasuje, že na predmetnom pozemku neviaznu žiadne dlhy ani iné ťarchy. 

Článok VII.
1.	Protokol nadobúda platnosť dňom jeho podpísania oboma stranami a účinnosť dňom zverejnenia na stránke www.banm.sk.
2.	Tento Protokol je vyhotovený v siedmych (7) rovnopisoch každý so silou originálu, pričom odovzdávajúci obdrží štyri (4) rovnopisy a preberajúci tri (3) rovnopisy Protokolu.
3.	Tento Protokol uzatvárajú jeho účastníci slobodne, vážne, určite a zrozumiteľne, teda tak, aby v budúcnosti nevznikli žiadne pochybnosti o tom, čo chceli jeho obsahom vyjadriť.
4.	Zmluvné strany vyhlasujú, že sú spôsobilé na právne úkony, pri uzatváraní Protokolu bola dodržaná zmluvná voľnosť, Protokol bol účastníkmi prečítaný, schválený a na znak súhlasu podpísaný.

V Bratislave ..............................				V Bratislave ..............................

...................................................				.......................................................
              odovzdávajúci					    	   preberajúci
	   Mgr. Rudolf Kusý 				        	       Mgr. Milena Partelová
            starosta					             riaditeľka školy